钦定古今图书集成/明伦汇编/氏族典/第381卷 > 《廖用贤尚友录》 > 李少君
## 钦定古今图书集成/明伦汇编/氏族典/第381卷 > 《廖用贤尚友录》 > 李少君

按《史记封禅书》，李少君以祠灶却老方见上，上尊之。
少君者，故深泽侯舍人，匿其年，及其生长，常自谓七
十能使物却老。人闻其能使物，及不死，更馈遗之，常
馀金钱衣食。人皆以为不治生业而饶给，又不知其
何所人，愈信，争事之。少君言上曰：“祠灶则致物，致物
而丹沙可化为黄金，黄金成以为饮食器则益寿，益
寿而海中蓬莱仙者乃可见之。臣尝游海上，见安期
生食巨枣，大如瓜。于是天子始亲祠灶，遣方士入海
求安期生之属，而事化丹沙诸药齐为黄金矣。”久之，
李少君病死。